เหงา เท่า วาฬ

เหงา เท่า วาฬ (The Whale) เป็นภาพยนตร์อเมริกาแนวนาฏกรรมจิตวิทยาในปี พ.ศ. 2565 กำกับโดยแดร์เรน อโรนอฟสกีและเขียนบทโดยซามูเอล ดี. ฮันเตอร์ สร้างจากบทละครเวทีของซามูเอลในปี พ.ศ. 2555 ชื่อ เดอะเวล นำแสดงโดยเบรนแดน เฟรเซอร์, เซดี ซิงค์, ห่ง เจิว, ไท ซิมป์กินส์ และ ซาแมนธา มอร์ตัน ภาพยนตร์เป็นเรื่องราวเกี่ยวกับครูสอนภาษาอังกฤษผู้ป่วยเป็นโรคอ้วนขั้นรุนแรง ซึ่งพยายามจะฟื้นคืนความสัมพันธ์กับลูกสาววัยรุ่น

ภาพยนตร์ออกฉายรอบปฐมทัศน์ในเทศกาลภาพยนตร์นานาชาติเวนิสครั้งที่ 79 ในวันที่ 4 กันยายน พ.ศ. 2565 และฉายแบบจำกัดโรงในสหรัฐในวันที่ 9 ธันวาคม พ.ศ. 2565 ก่อนจะฉายเป็นวงกว้างในวันที่ 21 ธันวาคมโดย A24 ภาพยนตร์ได้รับคำวิจารณ์ในหลายทางจากนักวิจารณ์ โดยการแสดงของนักแสดงโดยเฉพาะเฟรเซอร์และ Chau ได้รับคำชื่นชม ภาพยนตร์ทำรายได้  36 ล้านดอลลาร์จากทุนสร้าง 3 ล้านดอลลาร์ เฟรเซอร์ชนะเลิศรางวัลออสการ์ รางวัลสมาคมนักวิจารณ์ และรางวัลสมาคมนักแสดงภาพยนตร์และโทรทัศน์ ในสาขานักแสดงยอดเยี่ยมจากผลงานการแสดงภาพยนตร์เรื่องนี้ และได้รับการแสดงชื่อเข้าชิงรางวัลสาขานักแสดงยอดเยี่ยมในรางวัลลูกโลกทองคำ  รางวัลสมาคมนักแสดงภาพยนตร์และโทรทัศน์ และรางวัลแบฟตา  ภาพยนตร์ยังได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม (Chau) และสาขาแต่งหน้ายอดเยี่ยม และได้รับการเสนอชื่อเข้าชิงรางวัลสมาคมโปรดิวเซอร์แห่งอเมริกาในสาขาภาพยนตร์ยอดเยี่ยม

 อ้างอิง 

 แหล่งข้อมูลอื่น 

 Official screenplay

หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์ชีวิต
หมวดหมู่:ภาพยนตร์นอกกระแส
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์อเมริกัน